馬鉉

馬鉉（），字孔任，江西吉安府永新縣人，民籍。明朝政治人物。進士出身。

 生平 
成化七年辛卯科江西鄉試第四十七名。成化八年（1472年）壬辰科會試第四十四名，殿試登進士第二甲第十五名。授工部主事，迁员外，改仪制司郎中。上章弹劾内臣权倾中外，指斥汪直、李孜省之辈。憲宗震怒，逮捕下狱，大学士劉珝申救復职。不久后擢南京太仆寺少卿，歷官工部郎中，弘治二年（1489年）四月升廣西布政司右參議，弘治五年（1492年）因剿广西古田县獞贼，中伏而死《大明孝宗敬皇帝实录卷之六十一》：弘治五年三月，两广总镇太监王敬、总督都御史閔珪、总兵官毛锐以广西古田县獞贼为梗，调兵剿之，分四哨以进，副总兵马俊一哨，自临桂县入，贼伏林箐中，射之，俊及参议马铉、千户王珊等俱死。事闻， 上以贼害总兵方面，此事甚大，三司守土官平日既不能抚治，有警又不能赞画，俱停其俸。广西镇守太监王廉逗遛误事，同哨领军都指挥宋宁、麻林坐视不救，俱革去冠带。王敬、闵圭、毛锐指示无策，并巡按御史郑惟桓各停俸三之二，并戴罪杀贼，事平之日，奏处其用兵剿贼方略，命速议行之。。六年三月其子效才上疏求追贈，贈廣西右參政，賜誥命，遣官諭祭。《江西通志》：马铉，字孔任，永新人。成化进士。授工部主事，迁员外，改仪制司郎中。上章纠内臣，权倾中外，天下丧气异流，左道欺罔，圣德亏损，盖指斥汪直、李孜省之辈。疏入，上震怒，逮狱。大学士刘珝申救还职。未几，擢南太仆寺少卿，调广西叅议。适古田贼势告急，铉矢志勘乱，不避险阻，初与贼遇，斩获过半，穷追，遇伏，死之。提学副使周孟中亲为求尸，七日乃得，身无完肤。事闻，敕赐祭葬，録一子入国学，特诏桂林府建忠臣庙，岁时致祭焉。

家族
曾祖父馬成安。祖父馬性愚。父亲馬體和。母尹氏。具慶下。娶甘氏《天一阁藏明代科举录选刊·登科录》（《成化八年壬辰科殿試金榜》）。

参考

Category:成化七年辛卯科江西鄉試舉人
Category:永新人
Category:明朝工部主事
Category:明朝工部员外郎
Category:明朝礼部郎中
Category:明朝工部郎中
Category:南京太仆寺少卿
Category:明朝廣西布政使司參議